text: Det skal være lettere at få lån på landet
  23 oktober 2013 kl. 12.48
  Flere syd- og sønderjyske folketingspolitikere beder nu Landdistriktsminister Carsten Hansen om at forbedre mulighederne for at optage boliglån på landet.
  Anni Mathiesen og Hans Christian Schmidt fra Venstre havde i går ministeren i samråd. 
  De ville have svar på, hvad han konkret vil gøre ved, at det er så svært at få kreditforeninger og banker til at låne til huskøb på landet.
  Venstre foreslog at nedsætte et udvalg, der skal arbejde konkret med udfordringerne, men det afslog ministeren.
  